|  |  |  |  |  |
| --- | --- | --- | --- | --- |
|  | | |  |  |
| **ΦΙΛΟΖΩΙΚΑ ΚΑΙ ΠΕΡΙΒΑΛΛΟΝΤΙΚΑ ΕΡΓΑΣΤΗΡΙΑ ΜΕ ΤΟΥΣ ΕΞΗΣ ΤΙΤΛΟΥΣ: «Άνθρωποι και ζώα: ίδιο δικαίωμα στη ζωή», «Ας γνωρίσουμε τον λύκο», «Γούνα με κάθε κόστος;», «Ζωολογικοί κήποι-Ενυδρεία & τα ζώα ως διασκέδαση», «Η ηθική της χρήσης πειραματόζωων», «Κατοικίδια: μέλη της οικογένειας-ο τροχός των αναγκών-Οδηγός Θετικής Εκπαίδευσης Κατοικιδίων», «Η μεσογειακή φώκια monachus- monachus», «Περιβάλλον και κτηνοτροφία», «Περιβάλλον και μελλοντικές γενιές», «Το ταξίδι μιας σταγόνας», «Φίδια-τα παρεξηγημένα είδη», «Χτίζοντας νέες σχέσεις με τα άλλα ζώα»  ΠΑΝΕΛΛΑΔΙΚΗ ΦΙΛΟΖΩΙΚΗ ΚΑΙ ΠΕΡΙΒΑΛΛΟΝΤΙΚΗ ΟΜΟΣΠΟΝΔΙΑ** | | |  | **Θεματική:** Φροντίζω το Περιβάλλον  **Υποθεματική:** Αειφόρος Ανάπτυξη, Οικολογική Συνείδηση  **Απευθύνεται σε μαθητές/μαθήτριες:** Νηπιαγωγείου, Α΄- ΣΤ΄ Δημοτικού, Α΄ - Γ΄ Γυμνασίου  **Διάρκεια στο τετράμηνο:**  12 Εργαστήρια, διάρκειας 26 διδακτικών ωρών (κυμαινόμενη διάρκεια) |
|  | | |  |  |
| **Περιγραφή (50-100 λέξεις)** Διαδραστικό εκπαιδευτικό υλικό που στοχεύει στην πληροφόρηση των μαθητών/-τριών του Νηπιαγωγείου, της Α΄βάθμιας και Β΄βάθμιας εκπαίδευσης γύρω από τα Ζώα και το Περιβάλλον. Χρησιμοποιεί καινοτόμες μη μετωπικές μεθόδους διδασκαλίας, όπως τη βιωματική μάθηση και την ομαδοσυνεργατική μέθοδο. Συνοδεύεται από ασκήσεις καθώς και παιχνίδια, εστιάζοντας στην καλλιέργεια της ενσυναίσθησης, μια ιδιότητα με πολυδιάστατη σημασία, που υπερβαίνει τα όρια της φιλοζωικής παιδείας.Συγκεκριμένα, στοχεύει στο να λάβουν τα παιδιά κατάλληλη εκπαίδευση στο σχολείο και να ενδυναμωθούν συναισθηματικά στην τήρηση μιας νέας στάσης απέναντι τόσο στα ζώα όσο και συνολικότερα στο περιβάλλον. **Στοχευόμενες δεξιότητες****Κύκλος 1**Δημιουργικότητα (Creativity), Επικοινωνία (Communication), Κριτική σκέψη (Critical thinking), Συνεργασία (Collaboration) **Κύκλος 2**  Ενσυναίσθηση και ευαισθησία, Κοινωνικές Δεξιότητες, Πολιτειότητα, Προσαρμοτικότητα  **Κύκλος 3**  Συνδυαστικές δεξιότητες ψηφιακής τεχνολογίας - επικοινωνίας και συνεργασίας  **Κύκλος 4**  Επίλυση προβλημάτων, Μελέτη περιπτώσεων (case studies) **Δραστηριότητες**  **1ο εργαστήριο:** **«ΑΣ ΓΝΩΡΙΣΟΥΜΕ ΤΟΝ ΛΥΚΟ»** (Α΄- ΣΤ΄ Δημοτικού, 2 διδακτικές ώρες): Στο πρόγραμμα αυτό γίνεται παρουσίαση του λύκου, με συνοδεία εικόνων και ερωτήσεων. Καθ’ όλη τη διάρκεια της παρουσίασης τα παιδιά καλούνται να συμμετέχουν ενεργά. Στο τέλος της παρουσίασης δίνονται οδηγίες για δύο προτεινόμενες δραστηριότητες, τις οποίες ο/η παιδαγωγός μπορεί να ακολουθήσει κατά γράμμα ή να τις προσαρμόσει στις ανάγκες και τις ιδιαιτερότητες της τάξης του. Μπορούν επίσης να οργανωθούν εκδηλώσεις, επισκέψεις στο σχολείο ή και αναρτήσεις στη σχολική εφημερίδα.  **2ο εργαστήριο:** **«Ζωολογικοί κήποι-Ενυδρεία & Τα ζώα ως διασκέδαση**» (Α΄ - ΣΤ΄ Δημοτικού, 2 διδακτικές ώρες): Γίνεται σχετική παρουσίαση και ακολουθεί μια σειρά από ανοιχτές ερωτήσεις, τις οποίες καλούνται τα παιδιά να απαντήσουν. Αφού παρατηρήσουν τις φωτογραφίες που εμφανίζονται σε ζεύγη, καλούνται επίσης να αναγνωρίσουν τις περιπτώσεις που τα ζώα στερούνται την ελευθερία τους και να τις αντιδιαστείλουν με εκείνες που τα ζώα βρίσκονται ελεύθερα στο φυσικό τους περιβάλλον. Στο τέλος της παρουσίασης προτείνονται ομαδικές και ατομικές δραστηριότητες, συνοδευόμενες από οδηγίες για την υλοποίησή τους, οι οποίες μπορούν να πραγματοποιηθούν σε συνδυασμό με την προηγούμενη συζήτηση και να εξελιχθούν με βάση το ενδιαφέρον των παιδιών ή τη δυναμική της ομάδας.  **3ο εργαστήριο:** **«ΚΑΤΟΙΚΙΔΙΑ: ΜΕΛΗ ΤΗΣ ΟΙΚΟΓΕΝΕΙΑΣ-Ο ΤΡΟΧΟΣ ΤΩΝ ΑΝΑΓΚΩΝ-ΟΔΗΓΟΣ ΘΕΤΙΚΗΣ ΕΚΠΑΙΔΕΥΣΗΣ ΚΑΤΟΙΚΙΔΙΩΝ»**, (Α΄- ΣΤ΄ Δημοτικού, 3 διδακτικές ώρες): Η σχετική παρουσίαση είναι χωρισμένη σε 5 ενότητες για καλύτερη χρήση από τον/ην εκπαιδευτικό: 1. Υπεύθυνος κηδεμόνας, 2. Κακοποίηση, 3. Αδέσποτα, 4. Στειρώνω – Δεν αγοράζω – Υιοθετώ, 5. Γλώσσα σώματος – Συμπεριφορά. Συνοδεύεται από τον “Τροχό των αναγκών” και το βοηθητικό βιβλιαράκι “Οδηγός θετικής εκπαίδευσης κατοικίδιων”. Ο/Η εκπαιδευτικός χρησιμοποιεί τις 7 πρώτες διαφάνειες, ζητώντας από τους μαθητές/-τριες να πουν ή γράψουν (ανάλογα με την τάξη/ηλικία των παιδιών) τις απαντήσεις τους στις ασκήσεις. Επίσης, ο/η εκπαιδευτικός μπορεί να χρησιμοποιήσει ως βοηθητικό υλικό το βιβλιαράκι “Οδηγός θετικής εκπαίδευσης κατοικίδιων”. Μπορούν, τέλος, να οργανωθούν επισκέψεις, εκδηλώσεις και ανάρτηση άρθρου στη σχολική εφημερίδα  **4ο εργαστήριο:** **«ΑΠΕΙΛΟΥΜΕΝΑ ΕΙΔΗ: Η ΜΕΣΟΓΕΙΑΚΗ ΦΩΚΙΑ MONACHUS-MONACHUS»** (Α΄ - ΣΤ΄ Δημοτικού, 2 διδακτικές ώρες): Ο/η εκπαιδευτικός κατά την παρουσιάζει τις σχετικές διαφάνειες στους/στις μαθητές/-τριες, συζητώντας μαζί τους, οι δε μαθητές/-τριες μπορούν σε κάθε διαφάνεια θα εκφράζουν εντυπώσεις, απόψεις, συναισθήματα. Στη συνέχεια, συνεργαζόμενοι/-ες σε ομάδες, αναζητούν περισσότερες πληροφορίες για τη μεσογειακή φώκια και δημιουργούν τη δική τους παρουσίαση είτε ηλεκτρονικά, είτε σε χαρτόνι. Στο τέλος, μπορεί να παίξουν ένα σχετικό παιχνίδι ρόλων, να συνεργαστούν σε ομάδες και να προτείνουν λύσεις για την προστασία της φώκιας, να γράψουν δικές τους ιστορίες με ηρωίδα μια φώκια, να δημιουργήσουν αφίσες ενημέρωσης και ευαισθητοποίησης της σχολικής τους κοινότητας, να οργανώσουν εκδηλώσεις και να αναρτήσουν σχετικό άρθρο στη σχολική εφημερίδα.  **5ο εργαστήριο: «Το ταξίδι μιας σταγόνας»** (Νηπιαγωγείο, Α΄ - Δ΄ Δημοτικού, 2 διδακτικές ώρες): Ο/η εκπαιδευτικός διαβάζει στα παιδιά το παραμύθι, ενώ μπορεί και να διακόπτει, ώστε να συζητούν συγκεκριμένα σημεία, τα οποία αξίζει να προβληματίσουν τα παιδιά. Στο τέλος, μπορεί να παίξουν ένα σχετικό παιχνίδι ρόλων, να συνεργαστούν σε ομάδες και να προτείνουν λύσεις για την ορθή διαχείριση ενός ρέματος, να γράψουν δικές τους ιστορίες σχετικά με ένα ρέμα, να επισκεφθούν για μελέτη πεδίου αν υπάρχει ένα ρέμα στην ευρύτερη περιοχή του σχολείου.  **6ο εργαστήριο:**. **«ΦΙΔΙΑ: ΤΑ ΠΑΡΕΞΗΓΗΜΕΝΑ ΕΙΔΗ»** (Ε΄ - ΣΤ΄ Δημοτικού, Α΄ - Γ΄ Γυμνασίου, 2 διδακτικές ώρες): Στο πρόγραμμα αυτό παρουσιάζονται πληροφορίες, που συνοδεύονται από εικόνες και ερωτήσεις, σχετικά με τη ζωή και τα χαρακτηριστικά των φιδιών της Ελλάδας Καθ’ όλη τη διάρκεια της παρουσίασης τα παιδιά καλούνται να συμμετέχουν ενεργά. Σε περιπτώσεις που είναι εφικτό, ο/η παιδαγωγός μπορεί να καταγράφει τις προϋπάρχουσες γνώσεις και τα συναισθήματα των παιδιών. Μετά τη λήξη του προγράμματος ενθαρρύνει και καλεί τα παιδιά να συγκρίνουν τις καταγραφές αυτές με νέες γνώσεις και συναισθήματα που βιώνουν. Μπορούν, ακόμη, να διοργανωθούν σχετικές εκδηλώσεις, επισκέψεις στο σχολείο κ.ά.  **7ο εργαστήριο:** **«Η ΗΘΙΚΗ ΤΗΣ ΧΡΗΣΗΣ ΠΕΙΡΑΜΑΤΟΖΩΩΝ»** (Α΄ - Γ΄ Γυμνασίου, 2 διδακτικές ώρες): Ο/Η εκπαιδευτικός, χρησιμοποιώντας τις σχετικές εικόνες και τις πληροφορίες που περιλαμβάνονται στο υλικό, συζητάει με τα παιδιά γύρω από τα θέματα που αναλύονται στην παρουσίαση και τους προβληματισμούς που τυχόν παρουσιαστούν. διεξάγουν την ομαδική δραστηριότητα/εργασία που προτείνεται. Στο τέλος της παρουσίασης καλούνται να εκπονήσουν εργασία, είτε ατομικά είτε χωρισμένοι σε ομάδες, χρησιμοποιώντας πληροφορίες που συνέλεξαν από βιβλιογραφία, άρθρα κ.λπ. σχετικά με το θέμα. Μπορούν επίσης να αναρτήσουν σχετικό άρθρο στην σχολική εφημερίδα.  **8ο εργαστήριο: «ΠΕΡΙΒΑΛΛΟΝ ΚΑΙ ΚΤΗΝΟΤΡΟΦΙΑ»** (Α΄ - Γ΄ Γυμνασίου, 2 διδακτικές ώρες): Ο/Η εκπαιδευτικός, χρησιμοποιώντας τις εικόνες και τις πληροφορίες που περιλαμβάνονται στο υλικό, συζητάει με τα παιδιά γύρω από τα θέματα που αναλύονται στην παρουσίαση και τους προβληματισμούς που τυχόν παρουσιαστούν. Στη συνέχεια. Οι μαθητές/-τριες διεξάγουν τις ομαδικές δραστηριότητες/εργασίες που προτείνονται κατά την παρουσίαση, εκπονούν εργασίες, είτε ατομικά είτε χωρισμένοι σε ομάδες, και χρησιμοποιώντας πληροφορίες που συνέλεξαν αναρτούν σχετικό άρθρο στη σχολική εφημερίδα.  **9ο εργαστήριο: «ΠΕΡΙΒΑΛΛΟΝ ΚΑΙ ΜΕΛΛΟΝΤΙΚΕΣ ΓΕΝΙΕΣ»** (Α΄ - Γ΄ Γυμνασίου, 2 διδακτικές ώρες): Ο/Η εκπαιδευτικός, χρησιμοποιώντας τις εικόνες και τις πληροφορίες που περιλαμβάνονται στο υλικό, συζητάει με τα παιδιά για τα θέματα που αναλύονται στη σχετική παρουσίαση και τους προβληματισμούς που τυχόν παρουσιαστούν. Οι μαθητές/-τριες διεξάγουν τις ομαδικές δραστηριότητες/εργασίες που προτείνονται κατά την παρουσίαση, εκπονούν εργασίες, είτε ατομικά είτε χωρισμένοι σε ομάδες, και χρησιμοποιώντας πληροφορίες που συνέλεξαν αναρτούν σχετικό άρθρο στη σχολική εφημερίδα.  **10ο εργαστήριο**: **«Γούνα με κάθε κόστος;»** (Α΄ - Γ΄ Γυμνασίου, 2 διδακτικές ώρες): Στους μαθητές/-τριες γίνεται σχετική παρουσίαση, στο τέλος της οποίας αυτοί/-ές καλούνται να διεξαγάγουν ομαδική δραστηριότητα/εργασία. Μπορούν να εκπονήσουν εργασία, είτε ατομικά είτε χωρισμένοι σε ομάδες και χρησιμοποιώντας πληροφορίες που συνέλεξαν από βιβλιογραφία, άρθρα κλπ σχετικά με το θέμα. Μπορούν ακόμη να αναρτήσουν σχετικό άρθρο στην σχολική εφημερίδα.  **11ο εργαστήριο: «ΑΝΘΡΩΠΟΙ ΚΑΙ ΖΩΑ: ΙΔΙΟ ΔΙΚΑΙΩΜΑ ΣΤΗ ΖΩΗ»** (Α΄ - Γ΄ Γυμνασίου, 3 διδακτικές ώρες): Με τη χρήση εικόνων και βίντεο που περιλαμβάνονται στο υλικό, γίνεται συζήτηση στην τάξη με τα παιδιά γύρω από τα θέματα που αναλύονται στη σχετική παρουσίαση. Εξοικειώνονται τα παιδιά με τον “Οδηγό θετικής εκπαίδευσης κατοικίδιων”, ενώ μπορούν να οργανωθούν επισκέψεις εθελοντών/-τριών στο σχολείο, γνωριμία με φιλοζωικές οργανώσεις και ανάρτηση άρθρου στη σχολική εφημερίδα. Σκοπός του εργαστηρίου είναι να ενδυναμωθεί το αίσθημα ευθύνης των ανηλίκων και να γίνει κατανοητό ότι η στάση σεβασμού απέναντι στα ζώα είναι μια στάση που ενισχύει αυτό το αίσθημα ευθύνης.  **12ο Εργαστήριο:** **«ΧΤΙΖΟΝΤΑΣ ΝΕΕΣ ΣΧΕΣΕΙΣ ΜΕ ΤΑ ΑΛΛΑ ΖΩΑ»** (Α΄ - Γ΄ Γυμνασίου, 2 διδακτικές ώρες): Η παρουσίαση λειτουργεί στο μεγαλύτερο μέρος της διαδραστικά. Χωρίζονται οι μαθητές/-τριες σε δυο μεγάλες ομάδες. Σε κάθε ερώτηση δίνεται χρόνος να συσκεφθούν και να ανταλλάξουν γνώσεις και απόψεις. Θα πρέπει όλη η ομάδα να φτάσει σε ομοφωνία πριν ανακοινώσουν την απάντηση. Μετά από κάθε ερώτηση υπάρχουν διευκρινιστικές πληροφορίες που υποστηρίζουν τη σωστή απάντηση. Κάθε τέτοια διαφάνεια αποτελεί αφόρμηση για μικρή συζήτηση στην ολομέλεια. Προτείνονται, επίσης, ένα παιχνίδι ρόλων, η συγγραφή μιας ιστορίας με βάση κόμικ, η αναπαράσταση μιας ιστορίας με την τεχνική του θεάτρου του καταπιεσμένου. **Προσαρμογές για εμποδιζόμενους μαθητές** ΝΑΙ **Επέκταση** Περιλαμβάνει προτάσεις για Εκδηλώσεις ενημέρωσης για φιλοζωική και φιλοπεριβαλλοντική ευαισθητοποίηση της σχολικής και τοπικής κοινότητας, για δημιουργία θεατρικών παραστάσεων, καλλιτεχνικών εκθέσεων ή/και διαγωνισμών με φιλοζωικό και φιλοπεριβαλλοντικό περιεχόμενο, για δημιουργία αφισών με φιλοζωικό και φιλοπεριβαλλοντικό περιεχόμενο, για πρόσκληση εθελοντών στο σχολείο για συζήτηση πάνω σε φιλοζωικά και περιβαλλοντικά θέματα, για εθελοντικές δράσεις των μαθητών/-τριών σχετικά με φιλοζωικά και περιβαλλοντικά θέματα. **Αξιολόγηση** ΟΧΙ |  | | **Σύνδεση με το Π.Σ:** **Α/βάθμια:** Μελέτη περιβάλλοντος, Ελληνική γλώσσα με τη μελέτη κειμένων από το Ανθολόγιο για εντοπισμό φιλοζωικών και περιβαλλοντικών θεμάτων. Καλλιτεχνικά με την δημιουργία ζωγραφιών και άλλων κατασκευών.  **Β/βάθμια:** Νεοελληνική γλώσσα με τη μελέτη κειμένων για εντοπισμό φιλοζωικών και περιβαλλοντικών θεμάτων.. Γεωγραφία για εντοπισμό οικοσυστήματος στο οποίο ζουν τα διάφορα άγρια ζώα που αναλύονται στο εκπαιδευτικό υλικό. Πολιτισμός και δραστηριότητες με τη δημιουργία καλλιτεχνικών έργων. Κοινωνική και Πολιτική Αγωγή με την μελέτη φιλοζωικών και περιβαλλοντικών κανονισμών, υποχρεώσεις πολιτών και πολιτείας σε αυτά τα θέματα. **Εκτυπώσιμο Υλικό****Απαραίτητοι Σύνδεσμοι** ΥΛΙΚΟ ΓΙΑ Α/ΘΜΙΑ:  ΥΛΙΚΟ ΓΙΑ Β/ΘΜΙΑ: **Οπτικοακουστικό υλικό**Υπάρχουν διαφάνειες που περιλαμβάνυον σχετικά βίντεο ενσωματωμένα.**Διαδραστικό υλικό** Ό,τι υπάρχει στους απαραίτητους συνδέσμους: Ειδικότερα, πρόκειται για διαδραστικό εκπαιδευτικό υλικό, το οποίο χρησιμοποιεί καινοτόμες μη μετωπικές μεθόδους διδασκαλίας, όπως τη βιωματική μάθηση και την ομαδοσυνεργατική μέθοδο, για την πληροφόρηση των μαθητών της Α/βάθμιας και Β/βάθμιας εκπαίδευσης γύρω από τα Ζώα & το Περιβάλλον. Συνοδεύεται από ασκήσεις καθώς και παιχνίδια, εστιάζοντας στην καλλιέργεια της ενσυναίσθησης, μιας ιδιότητας με πολυδιάστατη σημασία, που υπερβαίνει τα όρια της φιλοζωικής παιδείας. **Υποστήριξη εκπαιδευτικού** Στους απαραίτητους συνδέσμους (ως άνω):  - υπάρχει ο Οδηγός Θετικής Εκπαίδευσης Κατοικιδίων  - υπάρχουν οι αναφερόμενες στα Εργαστήρια παρουσιάσεις. |